MINTEGI LAKARRA (EH Bildu, 2014-03-27):
Egun on berriz ere.
Mendia andreari esan nahi nioke berak esaten duenean ez dagokigula guri ez delako gure konpetentzia Estatuarekiko bikoizketari horiei buruz hitz egitea, nik esango nioke, lehengo eta behin, eta hori esaten duela ez dela serioa horretaz aritzea hemen, nik esango nioke ez dela serioa bandan jokatzea partidua beste leku batean jokatzen denean.
Hau da, partidua ez da jokatzen ari bakarrik gure arteko administrazioen artean, partidua beste nonbaiten dago. Orduan, ezin litzateke serioa izango guk errealitate hori enoratzea, guk daukagun herri ereduarekin eta proiektuarekin badakigu partidua jokatu behar dela distantzia horretan ere.
Eta gainera askatasun politikoaren ezaugarria da norberak erabakitzea zertaz hitz egin nahi duen. Alderdi baten jarduera ez da iritzia ematea beste batzuek planteatzen duten gaiari buruz.
Hain zuzen ere alderdien zeregina da norberak erabakitzea zein den bere eremua, zein den bere arloa, zertaz hartu nahi dituen erabakiak, ez bakarrik iritzia eman mahai gainean planteatzen zaion gaiaz.
Eta egia da, bai, autogobernuaren ponentzian ere hitz egin beharko da horretaz. Bai, hori egia da baina baita ere ponentzia honetan, hain zuzen ere egitura administratiboak itzelezko garrantzia daukalako guk daukagun herri proiektuarekin eta zer nolako antolaketa egiten den herri mota bat edo beste egingo da.
Nik azalduko diot Otadui andreari gure zuzenketaren esanahia. Hau da, noski, ez dugu planteatzen gure erakundeak ezabatzea. Zuzenketa horretan esaten da, literalki, beti ere Euskal Herriko burujabetza politikoa defendatuz. Hau da, agian erredakzioa ez da brilanteena, baliteke, nik ez dut problemarik onartzeko testu bat oso zuzena ez bada, baina espiritua oso argia da eta filosofia oso argia da, hau da, hemen planteatzen dena da, lehenik eta behin, Euskal Herriko burujabetza politikoa dela indarrean ipintzen duguna.
Eta beraz, alde horretatik, eta errepikatuz gure asmoa izango dela lanean ibiltzea eta inolako zalantzarik ez ezazue izan gu horretara joango garela, egiatan guk dugun eredu politikoren horren aldeko eraikuntza egitera, baina, hala ere, ulertezina egiten zaigu nola den posible eta batez ere, zeuen aldetik, nola den posible iparraldera joan nahi baduzue beti hartzea txofer hegoaldera baino joaten ez dakiena.
Hau da, zuek helburu bat baldin badaukazue eta norabide batera bideratu nahi baduzue zuen proiektua, zergatik hartzen duzuen beti bidaide beste norabidean doan pertsona bat edo indar politiko bat.
Benetan ulertzeko zaila da, zeren behin eta berriz errepikatzen ari da jokaera hori eta adibideak nonahi. Hain zuzen ere, autogobernuaren ponentziaren sorreran ere eduki dugu adibide bera. Hau da, helburuetan bat etortzea Euskal Herria Bilduk egiten dituen planteamenduekin, baina gero jardunean eta praxian hartzea kide, hartzea bidaide, txofer beste norabidean doan indar bat.
Eta benetan ulertezina da eta bertigoaren ikuspuntutik baino ezin da esplikatu hori. Orduan, ponentzia horretan egon egongo gara. Egongo gara, hain zuzen ere, eredu hori konpartitzeko eta uste dugu hainbat arlotan kointzidentziak egon daitezkeela, baina behingoz morrontza hori utzi alde batera. Zergatik eduki behar duzue, beti bertigoaren ondorioz, hartu behar izatea bestelako filosofia, bestelako helburua, bestelako eredua daukan indar politiko bat.
Benetan puntu batzutan ez dakit, psikoanalisien ikuspuntutik egin beharko litzateke irakurketa.
Eskerrik asko.